Kreatiewe fotografies kuns vir jou huis - Mooi Leefstyl
Ons gesels met Sonny Mo Arts, kreatiewe kuns vir jou huis, se stigter en eienaar, Sonjé Mouton. Sy het Sonny Mo Arts in Augustus 2018 begin. Die naam "Sonny Mo" is 'n verkorting van Sonjé Mouton. Alhoewel Sonny Mo Arts op die oomblik grootliks op kunsfotografie fokus. Het Sonny Mo Arts begin as 'n platform om alles en enige iets kunstig en kreatief uit te leef, daarom die woord "Arts" die die plek van Fotografie.
Wat kan ons lesers na uit sien?
Op die oomblik het Sonny Mo Arts 41 verskillende druk stelle foto's. Daar is nog 'n paar in die werke wat binnekort op die aanlynwinkel beskikbaar sal wees. Maak seker jy besoek haar aanlynwinkel om te bestel. Daar is ook 'n paar poskaart stelletjies wat ongeraam is, maar wel geraam kan word en geskenk-etiket stelletjies beskikbaar.
Vertel ons lesers meer oor die inspirasie?
Haar fokus is hoofsaaklik op natuurlike en botaniese elemente. Sonjé neem graag ook landskappe af en is altyd op die uitkyk vir iets moois om af te neem! Daar is niks wat 'n kreatiewe brein soos Sonjé sin kan terug hou nie.
Alhoewel die botaniese elemente versamel word, waar ookal Sonjé se oog iets mooi raaksien, word meeste van die kunswerke tuis afgeneem in 'n eenvoudige geïmproviseerde studio met natuurlike lig. Sonjé maak graag haar eie agtergronde en bou haar eie klein stelle vir fotos en dit is 'n groot deel van die kreatiewe proses.
'n Mens kan seker 'n boek skryf … Hier is 'n paar goed wat ek op die harde manier moes leer en myself nog elke dag moet aan herinner:
Leer om nee te sê – Moet niks doen wat jou nie geluk bring nie. As dit sleg is vir jou siel en jou nie opgewonde maak nie, sê nee. As dit nie bydra tot jou kreatiewe reis waarop jy is nie en jou aandag aftrek van wat jy wil bereik, sê nee.
Weet wanneer om ja te sê, al wil jy nee sê. Soos met alles in die lewe moet ons soms iets doen wat dalk nie so plesierig is nie, maar dit sal voordelig wees tot dit wat jy wil bereik.
Skep vir jouself, nie vir ander nie. Moet nooit iets doen of skep omdat mense of huidiglike mode tendense dit van jou verwag nie. Houvas aan dit wat jou laat begin het in die eerste plek. Dis fantasties om inspirasie te kry by ander, maar moenie jouself vergelyk en jou te veel steur aan wat ander doen nie. Doen wat jy doen omdat jy dit geniet, en doen dit van die hart.